સુરેન્દ્રનગરથી આવેલા હરેશ મકવાણાના મતે, દર વખતે કેટલાક એવા વક્તાઓ હોય છે, જેની સામે ખરેખર સારા અને યુવા લેખકોને આ વખતે પણ સ્થાન ન મળ્યું તે ખેદજનક છે. દિવ્યેશ વ્યાસ, હર્ષ મેસવાણિયા, લલિત ખંભાયતા, દિવ્યેશ વેકરિયા, તેજસ વૈદ્ય, વિશાલ શાહ જેવા ખરેખર સારું લખતા યુવાનોને મંચ ન મળ્યો. સામે અમુક એના એ જ લેખકોને વારંવાર આમંત્રણ આપવામાં આવે છે. એમાંના કેટલાક તો એવા હતા જેમને વાર્તાક્ષેત્ર સાથે સ્નાનસૂતકનો પણ નાતો નહોતો છતાં મુખ્ય વક્તા બની બેઠા હતા. આવાં બીજાં પણ કેટલાંક ઉદાહરણો હતાં.